एटा: यूपी के एटा जिले के अलीगंज इलाके में शौच के लिए गई एक नाबालिग लड़की को बंधक बनाकर उससे गैंगरेप की वारदात सामने आई है. पीड़िता की तहरीर के आधार पर पुलिस ने आरोपियों के खिलाफ आईपीसी की धारा 376 और पॉक्सो कानून के तहत केस दर्ज कर लिया है. आरोपियों की तलाश की जा रही है.>

पुलिस सूत्रों ने बताया कि अलीगंज थाना क्षेत्र के एक गांव में 14/15 मई की रात को 17 वर्षीय एक दलित लड़की शौच के लिए गई थी. उसी वक्त एक युवक ने हथियार दिखाकर उसको अगवा कर लिया. इसके बाद अपने दो साथियों के साथ मिलकर गैंगरेप की वारदात को अंजाम दिया. पुलिस केस दर्ज करके जांच कर रही है.